Verwyder van die hitte en klits die meel, gemmer en brandewyn by. Laat die mengsel heeltemal afkoel. Drup teelepels vol van die mengsel op die bakplaat. Laat ’n ruimte van 10 cm tussen elke hopie, want die mengsel loop plat. Bak 8-10 minute of tot goudbruin. Skakel die oond af en maak die deur oop.
Smeer ’n houtlepel se steel deeglik met botter. Lig een koekie op ’n slag met ’n eierspaan en draai dit om die houtlepel-steel. Laat gly dit van die steel af en laat dit op ’n afkoelrak afkoel. Herhaal die proses tot al die koekies gerol is. Vul die rolletjies met die room net voor dit voorgesit word.